Samtidig krever Det engelske fotballforbundet (FA) en forklaring fra manager André Villas-Boas.
Chelsea fikk både José Bosingwa og Didier Drogba utvist i søndagens kamp mot byrivalen Queens Park Rangers. Etter kampen klaget Villas-Boas på dommer Chris Foy. FA liker begge deler dårlig.
- FA har i dag (tirsdag) tiltalt Chelsea for ikke å se til at spillerne oppførte seg på en akseptabel måte, heter det i en pressemelding.
- Uavhengig av dette har FA også skrevet til Chelsea-manager André Villas-Boas og bedt om en forklaring på hans kommentarer til mediene etter kampen.
Forbundet har tidligere varslet at portugiseren kan bli straffet for uttalelsene om dommeren. Om han blir funnet skyldig, kan han bli bøtelagt og i verste fall suspendert. (ANB-NTB)